রাজধানীর শাহজাদপুরে বুথের নিরাপত্তা প্রহরীকে হত্যা
রাজধানীর শাহজাদপুরে নিরাপত্তা প্রহরীকে হত্যা করে ব্যাংকের এটিএম বুথ ভাঙার চেষ্টা হয়েছে।

বুধবার (১০ এপ্রিল) ভোরে প্রগতি সরণির মাইশা চৌধুরী টাওয়ারে মধুমতি ব্যাংকের এটিএম বুথে এ ঘটনা ঘটে।

প্রহরী হাসান মাহমুদকে (৫৫) কুপিয়ে হত্যা করা হয়েছে জানিয়ে গুলশান থানার ওসি মাজহারুল ইসাম বলেন, “ধারণা করা হচ্ছে টাকা লুটের জন্য একজন দুর্বৃত্ত বুথের ভেতর ঢোকার চেষ্টা করলে সিকিউরিটি গার্ড তাকে বাধা দেয়। বাধা পেয়ে দুর্বৃত্ত তাকে কুপিয়ে হত্যার পর ভেতরে যায়। কিন্তু বুথের মেশিন ভাঙতে না পেরে দুর্বৃত্ত চলে যায়।"

বুথের পাশে দুটি হাতুড়ি ও একটি লোহার অ্যাঙ্গেল এবং বুথের বাইরে হাসানের মৃতদেহ পড়ে ছিল জানিয়ে ওসি বলেন, “সিসিটিভি ফুটেজে একজন ছিল বলে দেখা গেছে। তাকে গ্রেপ্তারের চেষ্টা চলছে।”

রাজধানীর শাহজাদপুরে নিরাপত্তা প্রহরীকে হত্যা করে ব্যাংকের এটিএম বুথ ভাঙার চেষ্টা হয়েছে।